คณะรัฐมนตรี เห็นชอบอนุมัติแผนแม่บทโครงการพื้นฐานระบบคลองและการพัฒนาชุมชนริมคลองเปรมประชากร วงเงิน 4,448 ล้านบาท
คณะรัฐมนตรี เห็นชอบอนุมัติแผนแม่บทโครงการพื้นฐานระบบคลองและการพัฒนาชุมชนริมคลองเปรมประชากร วงเงิน 4,448 ล้านบาท เพื่อพัฒนาคุณภาพชีวิตของประชาชนและเพิ่มประสิทธิภาพการระบายน้ำพลตรี อธิสิทธิ์ ไชยนุวัฒน์ ผู้ช่วยโฆษกประจำสำนักนายกรัฐมนตรี แถลงว่า ที่ประชุมคณะรัฐมนตรี วันนี้ 9 เมษายน 2562 อนุมัติแผนแม่บทโครงการพื้นฐานระบบคลองและการพัฒนาชุมชนริมคลองเปรมประชากร ความยาว 50.8 กิโลเมตร วงเงินงบประมาณ 4,448 ล้านบาท ระยะเวลาดำเนินโครงการ 9 ปี ตั้งแต่ปี 2562-2570 ยึดแนวคิด 4 ด้าน คือ ด้านการพัฒนาโครงสร้างพื้นฐานและสิ่งแวดล้อมของเมือง ด้านการพัฒนาคุณภาพชีวิตของประชาชนริมคลอง ด้านการสร้างความเข้าใจและการมีส่วนร่วม และด้านกฎหมายและการขับเคลื่อนงาน ซึ่งการดำเนินโครงการ ประกอบด้วย โครงการก่อสร้างเขื่อนจากถนนเทศบาลสงเคราะห์ถึงสุดเขตกรุงเทพมหานคร โครงการก่อสร้างเขื่อนคลองเปรมประชากรจากคลองบ้านใหม่ถึงคลองรังสิตประยูรศักดิ์ โครงการลอกคลองเปรมประชากรในพื้นที่ปทุมธานี และโครงการขุดลอกคลองเปรมประชากรในจังหวัดพระนครศรีอยุธยา ซึ่งแผนดังกล่าวเพื่อพัฒนาคุณภาพชีวิตประชาชนในชุมชน เพิ่มการระบายน้ำแบบวางผังพื้นที่ให้องค์ประกอบต่างๆ มีความสอดคล้องกัน เช่น การพัฒนาที่อยู่อาศัย การพัฒนาด้านการเพิ่มประสิทธิภาพการะบายน้ำ การจัดระบบสาธารณูปโภคและผังเมือง การพัฒนาเศรษฐกิจชุมชน แผนพัฒนาระบบเชื่อมต่อระบบขนส่งสาธารณะ รวมถึงการพัฒนาการท่องเที่ยววิถีชุมชนสำหรับพื้นที่โครงการแบ่งเป็นในเขตพื้นที่กรุงเทพมหานคร เริ่มจากจากคลองผดุงกรุงเกษมถึงแม่น้ำเจ้าพระยา ความยาว 22.8 กิโลเมตร พื้นที่จังหวัดปทุมธานี ความยาว 20 กิโลเมตร และพื้นที่จังหวัดพระนครศรีธอยุธยา 8 กิโลเมตร รวมระยะทางทั้งสิ้น 50.8 กิโลเมตร